وزارت دفاع
بحری معلومات کا اشتراک کرنے سے متعلق ورکشاپ 2023
ایک پائیدار مستقبل کے لیے بحری سلامتی کے لئے پیش رفت
انڈین اوشین رم ایسوسی ایشن  اور جبوتی کوڈ آف کنڈکٹ / جدہ ترمیم  کے 31 ممالک کی شرکت
ہندوستان کے گروگرام آج کل توجہ کا مرکز بنا ہوا ہے کیونکہ بحری معلومات اشتراک کرنے سے متعلق ورکشاپ 2023  کے لیے علاقائی بحری سلامتی کی برادری اکٹھا ہوئی ہے۔ اس ورکشاپ کی میزبانی فیوژن سینٹر – انڈین اوشین ریجن  کی جانب سے کی جارہی ہے جس میں انڈین اوشین رم ایسوسی ایشن  جبوتی کوڈ آف کنڈکٹ/ جدہ ترمیم  کے 31 ممالک شرکت کررہے ہیں یہ ورکشاپ، 14 ستمبر سے 16، 2023 تک چلے گی۔
سمندر کا اہم رول: سمندر انسانیت کی شہ رگ ہیں اور سمندر سے ہونے والا کاروبار عالمی تجارت کا سنگ بنیاد ہے۔ انڈین اوشین ریجن  کی اہمیت اپنی جغرافیائی حدود سے بہت آگے تک پھیلا ہوا ہے۔ یہ اقتصادی سرگرمیوں کے ایک مرکز کے طور پر کام کرتا ہے، یہ براعظموں کے درمیان ایک پل، اور جغرافیائی سیاسی حرکیات کے لیے ایک اسٹیج کے طور پر بھی کام کرتا ہے۔ بحری سلامتی محض معاشی استحکام کے لیے ہی نہیں بلکہ جغرافیائی سیاسی توازن کے لیے بھی اہم ہے۔ عصر حاضر کے چیلنجز ،بحری تحفظ اور سلامتی کے لیے دنیا میں اور متحد عزم ، اشتراک پر مبنی حکمت عملی اور بغیر کسی رکاوٹ کے معلومات کے تبادلے اور علاقائی شراکت داروں کی ضرورت ہے۔ اس اہم ضرورت کو تسلیم کرتے ہوئے، انفارمیشن فیوژن سینٹر - انڈین اوشین ریجن ، گروگرام، کا افتتاح 22 دسمبر 2018 کو کیا گیا تھا، جس کا مقصد خطے میں سمندری تحفظ اور سلامتی کو بڑھانا ہے۔ آئی ایف سی-آئی او آر ، اس وقت کیپٹن روہت باجپئی کی سربراہی میں کام کرنے والا ایک منفرد مرکز ہے جہاں شراکت دار ممالک کے بین الاقوامی رابطہ افسر  سمندری تحفظ اور سلامتی کے چیلنجوں کا مقابلہ کرنے کے لیے تعاون کرتے ہیں۔ فی الحال بارہ ممالک یعنی آسٹریلیا، فرانس، اٹلی، جاپان، مالدیپ، ماریشس، میانمار، سیشلز، سنگاپور، سری لنکا، برطانیہ اور امریکہ کے آئی ایل اوز مرکز کے لئے مقرر کئے گئے ہیں۔ آئی ایف سی-آئی او آر ایک پرامن، مستحکم اور خوشحال آئی او آر کو یقینی بنانے کے لیے دیگر 25 شراکت دار ممالک اور 42 دیگر بحری سلامتی کے ساتھ سرگرمی سے تعاون کرتے ہیں۔
ایم آئی ایس ڈبلیو کے ساتھ بادبانی کے طور طریقوں کا قیام
’خطے میں سبھی کے لیے سلامتی اور ترقی‘  کے ہندوستان کے وژن کو مزید آگے بڑھانے کے لیے، آئی ایف سی-آئی او آر کئی ورکشاپس اور تربیتی پروگراموں کے سلسلے کا اہتمام کرتا ہے، جن میں بحری معلومات اشتراک کرنے سے متعلق ورکشاپ  ایک اہم تقریب ہے۔ ایم آئی ایس ڈبلیو کا افتتاحی ایڈیشن 2019 میں منعقد کیا گیا تھا۔ ایم آئی ایس ڈبلیو دنیا بھر میں بحری سلامتی کے ڈومین میں ورکنگ لیول کے پیشہ ور افراد کے درمیان بہترین طور طریقوں کے تبادلے کے لیے ایک متحرک پلیٹ فارم ہے۔ یہ دوستی کے فاصلوں کو بنانے کے لئے ایک محرک کے طور پر کام کرتا ہے اور اشتراک کے لئے پیشہ ور افراد کو یکجا کرتا ہے اور بحری تحفظ اور سلامتی کو درپیش خطرات سے پیدا ہونے والے کثیر جہتی چیلنجوں کے لیے مشترکہ اور مربوط ردعمل سے نمٹنے کے لیے بھی ایک محرک کے طور پر بھی کام کرتا ہے۔ سمندر میں بحری قزاقی اور مسلح ڈکیتی سے لے کر ممنوعہ اشیاء کی اسمگلنگ، بے ضابطہ اور غیر قانونی انسانی نقل مکانی اور دیگر سمندری واقعات تک، یہ خطرات آج کل بین الاقوامی نوعیت کے ہیں اور عالمی سمندری تجارت کو بڑے پیمانے پر متاثر کرتے ہیں۔
ایم آئی ایس ڈبلیو 23 کے لیے کورس کی چارٹنگ
ایم آئی ایس ڈبلیو 23 کا 14 سے 16 ستمبر 2023 تک پروگرام ہے، اس نے شراکت دار ممالک اور علاقائی تعمیرات کے ساتھ مشغولیت کو فروغ دینے میں ایک اہم پیش رفت کی ہے۔ ورکشاپ کا موضوع’’ایک پائیدار مستقبل کے لیے بحری سلامتی کی پیش رفت ‘‘ ہے۔ جس میں شرکت کرنے والے ممالک کے مشترکہ وژن کو شامل کیا گیا ہے۔ یہ ایڈیشن 31 ممالک اور انٹرنیشنل میری ٹائم آرگنائزیشن  کے مندوبین کا خیرمقدم کرتا ہے اور اس کا مقصد ایک محفوظ، پرامن اور خوشحال بحر ہند کے خطے کے لیے شراکت دار ممالک کے درمیان اشتراک، تعاون اور معلومات کے تبادلے کو فروغ دینا ہے۔ ہندوستانی بحری اسٹاف کے ڈپٹی چیف وائس ایڈمرل سنجے مہندرو، اس تقریب کا افتتاح کریں گے، جس میں تین دن تک زبردست تبادلہ خیال اور ،معلومات کے تبادلے کا مرحلہ طے کیا جائے گا۔ ورکشاپ کے اس ایڈیشن کی منصوبہ بندی خصوصی طور پر انڈین اوشین رم ایسوسی ایشن  اور جبوتی کوڈ آف کنڈکٹ/ جدہ ترمیم  ممالک کے اراکین کے لیے کی گئی ہے۔
ورکشاپ کی گہرائی کو کھوجنا
ورکشاپ کے دوران ممتاز مقررین آئی او آر میں عصری بین الاقوامی بحری سلامتی کے چیلنجوں، بین الاقوامی تعاون کی ضرورت اور معلومات کے اشتراک سمیت ، بہت سے موضوعات کے ساتھ پہلے دن موضوعاتی تربیتی اجلاس میں شرکاء کو شامل کریں گے تاکہ موجودہ بحری خطرات کے منظرنامے سے نمٹا جاسکے ، بحری سلامتی میں ٹیکنالوجی اور جدت طرازی کی اہمیت  اور ایک لچکدار بحری سلامتی کے آرکیٹیکچر کے تئیں قومی کوششوں کی صف بندی کی جاسکے۔ دوسرا دن ایک منظر نامے پر مبنی بحری سلامتی کی مشقوں کے لیے وقف ہوگا جوکہ شرکاء کے لیے اشتراک اور معلومات کے تبادلے کی اہمیت کو اجاگر کرے گا اور بحری سلامتی اور بحری خطرات سے نمٹنے کے لیے ہنگامی منصوبوں کی تیاری کی حوصلہ افزائی کرے گا جبکہ تیسرے دن، ایک ڈیڈیکیٹیڈ ورکشاپ ڈی سی اوسی/جے اے ممالک کے لیے خاص طور پر منعقد کی جائے گی تاکہ ان کے اپنے معلومات کے اشتراک کے نیٹ ورک  کے لیے معیاری آپریٹنگ طریقہ کار  کو بہتر بنایا جاسکے۔
۔۔۔۔۔۔۔۔۔۔۔
ش ح۔ح ا۔ن ا۔
U- 9402
(Visitor Counter : 42